Pielikums protokolam Nr. 4/2024

**LĒMUMS**

Jelgavā

2024.gada 11.martā Nr. 8

**Par aizņēmuma ņemšanu** **investīciju projekta “****Četru jaunu M3 kategorijas autobusu iegāde Jelgavas novada pašvaldības funkciju nodrošināšanai” īstenošanai**

Pamatojoties uz Pašvaldību likuma 4.panta pirmās daļas 4.punktu un 10.panta pirmās daļas 21.punktu, likuma „Par pašvaldību budžetiem” 22.pantu, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36.panta otrās daļas 6.punktu, Ministru kabineta 2019.gada 10.decembra noteikumiem Nr.590 “Noteikumi par pašvaldību aizņēmumiem un galvojumiem”, Ministru kabineta 2021.gada 21.decembra noteikumiem Nr.888 “Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība” trešās daļas 12.punktu un Jelgavas novada pašvaldības 2024. gada 22. janvāra saistošajiem noteikumiem Nr.1 "Par Jelgavas novada pašvaldības budžetu 2024. gadam” 5.pielikuma 80.punktu,

Jelgavas novada dome, atklāti balsojot,

**PAR** **– 13** balsis (Artūrs Semjonovs, Dainis Liepiņš, Dina Tauriņa, Emīls Dobrājs, Gundars Liepa, Ģirts Neija, Ilze Vītola, Jānis Počs, Juris Lavenieks, Juris Razživins, Madars Lasmanis, Oskars Cīrulis, Vidmants Rinkuns);

**PRET – nav**;

**ATTURAS – nav**,

**nolemj:**

1. Piešķirt papildu finansējumu no programmas “Līdzekļi neparedzētiem izdevumiem - pašvaldību līdzekļu neparedzētiem gadījumiem plānošanas vajadzībām” 6437 *euro* (seši tūkstoši četri simti trīsdesmit septiņi *euro*) apmērā, pašvaldības līdzfinansējuma nodrošināšanai, lai īstenotu investīciju projektu “Četru jaunu M3 kategorijas autobusu iegāde Jelgavas novada pašvaldības funkciju nodrošināšanai”.
2. Investīciju projekta “**Četru jaunu M3 kategorijas autobusu iegāde Jelgavas novada pašvaldības funkciju nodrošināšanai**” īstenošanai, kas atbilst pašvaldības apstiprinātajai attīstības programmai “Investīciju plāns 2023.-2027.gadam” un nodrošina lietderīgu investīciju īstenošanu pašvaldības autonomās funkcijas – gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību izpildei:
   1. ņemt ilgtermiņa aizņēmumu **795 929 EUR** (septiņi simti deviņdesmit pieci tūkstoši deviņi simti divdesmit deviņi *euro*) apmērā no Valsts kases ar tās noteikto procentu likmi uz 7 (septiņiem) gadiem ar atlikto pamatsummas maksājumu līdz 2025.gada janvārim. Aizņēmuma atmaksu garantēt ar pašvaldības budžetu. Aizņēmumu izņemt 2024.gadā;
   2. paredzēt pašvaldības 2024.gada budžetā nepieciešamo līdzfinansējumu **88 436** EUR (astoņdesmit astoņi tūkstoši četri simti trīsdesmit seši *euro*) apmērā, veicot attiecīgus grozījumus 2024.gada pašvaldības budžetā.

3. Kontroli par lēmuma izpildi uzdot Centrālās administrācijas Budžeta plānošanas nodaļai un Administratīvā departamenta Finanšu nodaļai.

Domes priekšsēdētājs M.Lasmanis